section_heading: Karakteristike
paragraph_text: Primarna uloga M88 je popravak ili zamjena oštećenih dijelova vojnih vozila na bojnom polju kao i odvoz istih vozila s terena te pomoć nasukanim vozilima. Glavna komponenta M88 je vitlo koje kod modela M88A2 Hercules može podići od 70 do max. 140 tona. Inženjerijsko vozilo pokreće zračno hlađeni V12 dizelski motor a kada on nije u pogonu tada se koristi električna i hidraulična snaga. M88 osim odvoza i pomoći oštećenim vozilima, može služiti i za dolijevanje goriva drugim vozilima. Primjer tome je dolijevanje gorivom Abrams tenkova putem vlastitih spremnika goriva. Jedini problem koji se kod toga javlja je mogućnost začepljenja AGT-1500 filtera za gorivo. To je zato što pumpa za gorivo crpi samo gorivo iz samog dna gorivih čelija dok se sedimenti s vremenom natalože na filteru.